Luigi’s Mansion 3

***Luigi's Mansion 3*** er et action-eventyrspill utviklet av Next level games, og publisert av Nintendo til spillkonsollen Nintendo Switch. Spillet ble lansert på Halloween 2019 og er det nyeste i serien *[[Luigi’s Mansion]]*. Spilleren spiller som Luigi, og må utforske et forhekset hotell hvor hver etasje har et nytt tema som spilleren må utforske. Målet er å redde Luigis venner og familie som har blitt fanget i malerier, og dette fullfører man ved å bekjempe erkefienden King Boo, som befinner seg på toppen av hotellet. Hele hotellet er forhekset av spøkelser som skal prøve å stoppe Luigi på eventyret. Derfor trenger han den nye Poltergust-G00, som er en støvsuger som lar Luigi sluke opp spøkelsene som prøver å hindre han.

Spillet har også en online flerspillermodus hvor du kan samarbeide med venner og ukjente både lokalt, og gjennom internett. Det finnes både samarbeidsmoduser og konkurransemoduser.

Spillet ble tatt godt imot og vant prisen for «Best family game» i 2019.

## Enspiller
i enspillermodusen utforsker spilleren et stort hotell med 17 etasjer. I dette spillet har hver etasje et unikt tema, nye spøkelser, og et Boss-spøkelse som spilleren må bekjempe for å komme seg videre. I det tidligere spillet: *[[Luigi's Mansion: Dark Moon]]*, var spillet satt opp med en slags oppdragsstruktur, hvor spilleren valgte et oppdrag (eller en bane) som spilleren skulle spille igjennom. I *Luigi's Mansion 3* derimot, utforsker spilleren heller et helt hotell, nesten helt fritt for menyer. Dette tillater større frihet i hvordan spilleren vil spille spillet.

Dette spillet har også en del ting som du kan samle på, for å gi deg en grunn til å fortsette å spille, selv etter du har fullført spillet. Du kan finne opp til fem eller flere skatter per etasje, og noen av dem kan bli ganske vanskelige å finne. Får å hjelpe deg, kan du kjøpe ting som skal hjelpe deg med å finne disse skattene hos professor E-gadd. Han lar deg også kjøpe noe som hjelper deg med å finne Boo's. Boo's er en annen form for skatter som du også kan finne i hver etasje, men disse er det kun et av per etasje. Disse er også litt vanskeligere å få tak i, enn de vanlige krystallskattene.

Når det gjelder måter å utforske hotellet på, eller måter å bekjempe spøkelser på, finnes det en god del. Når du slåss mot spøkelser har du flere ting du kan bruke for å hjelpe deg i kampen. Noen spøkelser er usynlige, og da kan du bruke UV-lykten din for å gjøre dem synlige. Etter dette kan du bruke lommelykten din for å lamslå dem. Etter det må du suge løs slik som du kan gjøre på vanlige spøkelser. Etter du har dratt dem bak litt kan du slenge dem i bakken til helsepoenget til spøkelset er blitt senket ned til null. Når det gjelder utforsking har vi også en del andre funksjoner. UV-lykten kan også brukes for å gjøre usynlige ting, synlig, i tillegg til at den kan se fotspor, som du noen ganger bruker til å jakte på spøkelses katter, eller hunder. En annen funksjon er en sugekopp Luigi kan skyte ut av sin poltergust. Denne kan du bruke til å dra vekk gjenstander som hindrer deg, slik at du kan komme deg videre.

Den siste nye funksjonen er Gooigi. Dette er en klone av Luigi laget av ektoplasma som lett kan kontrolleres ved hjelp av et par enkle knappetrykk. Spilleren kan først kalle på Gooigi med et knappetrykk, og så  bytte mellom Luigi og Gooigi ved bruk av samme knapp. Om du trykker to ganger vil Gooigi bli sendt tilbake til poltergusten. Gooidi fungerer litt annerledes ifra luigi. Han kan gå igjennom gjerder og pigger uten at de skader ham, men han tåler ikke vann. Dette lar deg gjennomføre litt mer avanserte gåter. Til å begynne med, er gåtene litt for enkle, men jo dypere inn i spillet du kommer, desto vanskeligere blir dem.

Gooigi lar deg også spille co-op slik at du kan ta med en venn på eventyrer.

## Flerspiller
I flerspiller kan du samarbeide med opp til syv andre spillere, enten over nett eller lokalt. Her skal spillerne utforske mindre hotelletasjer enn i enspillermodus. Sammen skal spillerne samarbeide om å fange spøkelser og gull. Dette moduset kalles scarescraper. Her kontrollerer du Luigi på samme måte som du gjør i enspillermodus. Scarescraper er en høy bygning med mange etasjer. Hver gang du går inn vil etasjene være unike, som gir det en ganske unik opplevelse hver gang du spiller. På den øverste etasjen er det et stor spøkelse som du og dine venner må bekjempe for å vinne. Om dere dør må dere starte på fra starten.

## Handling
Luigi og hans venner: Mario, Prinsesse Peach og en variasjon av Toads, blir invitert til et hotell helt gratis. De drar, og til alle sin overraskelse er det en felle. Alle bortsett fra Luigi blir fanget i malerier. Dette betyr at Luigi må utforske dette forheksede hotellet alene for å redde sine venner. Ikke lenge etter finner han Poltergust-G00 i en forlatt bil som ser litt kjent ut. Etter litt utforskning redder han professor Egadd, en gammel venn som har hjulpet han tidligere. Poltergust-G00 er hans oppfinnelse, og han lar Luigi bruke den for å redde vennene sine.

## Referanser


## Eksterne lenker
*